পার্বতী শংকর রায় চৌধুরী
পার্বতী শঙ্কর রায় চৌধুরী ( রায় পার্বতীশঙ্কর চৌধুরী) (১৮৫০-১৯১৮) তেওতার জমিদার ছিলেন। তেওতা বর্তমানে বাংলাদেশের মানিকগঞ্জ জেলায় অবস্থিত। তিনি একজন পরোপকারী জমিদার ছিলেন। তিনি ১৮৫০ এর দশকের গোড়ার দিকে জন্মগ্রহণ করেছিলেন। তার বাবার নাম জয়শঙ্কর চৌধুরী। তিনি ছিলেন ভাই ও বোনদের মধ্যে বয়সে সবচেয়ে বড়। তেওতা জমিদারী বাংলার অন্যতম বিখ্যাত জমিদারী ছিলো। তাদের পৈতৃক উপাধি ছিল দাশগুপ্ত (দাশ-শর্ম)।